เอแอนด์พี ออร์ชาร์ด

เอแอนด์พี ออร์ชาร์ด (A&P Orchard) เป็นสวนมังคุดอินทรีย์ที่ใหญ่ที่สุดในไทย (พ.ศ. 2551)  ถือกำเนิดขึ้นใน พ.ศ. 2502 ที่ จ. ตราด ริเริ่มโดย นายสวัสดิ์ วัฒนวินิน และนางสำราญ วัฒนวินิน
ปัจจุบันทำธุรกิจด้านการผลิตและแปรรูปมังคุดอินทรีย์

**ประวัติ**
เมื่อ พ.ศ. 2502 นายสวัสดิ์ วัฒนวินิน และนางสำราญ วัฒนวินิน (รุ่นที่ 1) เริ่มทำสวนมังคุดในพื้นที่ดินสวนเอแอนด์พี ออร์ชาร์ด ต่อมา พ.ศ. 2535 นายโอฬาร วัฒนวินิน (รุ่นที่ 2) และภรรยา รับช่วงต่อจากนายสวัสดิ์ วัฒนวินิน และนางสำราญ วัฒนวินิน บิดามารดา จนกระทั่ง พ.ศ. 2541 เริ่มนำวิธีการผสมผสานกับเกษตรเคมี และเริ่มลดปริมาณการใช้สารเคมีลงโดยตัดกระบวนการที่มีสารเคมีออกจนหมดทุกกระบวนการ จนกระทั่ง พ.ศ. 2547 จึงเข้าสู่การผลิตแบบเกษตรอินทรีย์ 100% ตามมาตรฐาน GAP ภายหลังจึงเริ่มดำเนินการด้านอุตสาหกรรมการแปรรูปอาหาร ด้วยไบโอนาโนเทคโนโลยี โดยมีนายโอฬาร วัฒนวินินเป็นผู้ดำเนินการจนถึงปัจจุบันในนามของ บจก. เอเชีย แอนด์ แปซิฟิค ควอลิตี้ เทรด.

**ลักษณะทางกายภาพ**
สวนเอแอนด์พี ออร์ชาร์ด มีพื้นที่ประมาณ 400  ไร่ ตั้งอยู่ทางทิศตะวันตกเฉียงเหนือของ จ. ตราด ห่างจากตัวเมืองตราด ประมาณ 29 กม. ติดกับอำเภอบ่อไร่ มีลักษณะเป็นพื้นที่ราบ ด้านหน้าของสวนมีบ่อน้ำขนาดใหญ่พาดผ่านข้างถนน

**ผลิตภัณฑ์จากสวนเอแอนด์พี ออร์ชาร์ด**
 น้ำมังคุดอินทรีย์ 100% A&P Orchard- มังคุดอินทรีย์- แยมมังคุดอินทรีย์- เปลือกมังคุดอินทรีย์- ผงมังคุดอินทรีย์- ลองกองอินทรีย์- ตะไคร้อินทรีย์- ข่าอินทรีย์

**รางวัล**
 รางวัลสินค้าไทยแห่งปี 2532- ได้รับการรับรอง GAP (Good Agricultural practice) ปี 2547- ได้รับการรับรอง ออร์แกนิค ไทยแลนด์ กรมวิชาการเกษตร กระทรวงเกษตรและสหกรณ์ ปี 2549- รางวัลชนะเลิศ เกษตรกรดีเด่น สาขาเกษตรอินทรีย์ ระดับเขต ประจำปี 2551 สำนักงานส่งเสริมและพัฒนาเกษตรเขต 3 กรมส่งเสริมการเกษตร จ.ระยอง- ได้รับการรับรองมาตรฐานเกษตรอินทรีย์จากกรมวิชาการเกษตร สหภาพยุโรป (EU) และสหรัฐอเมริกา (USA) จาก Dr. Riccardo Cozzo เมื่อวันที่ 13 กรกฎาคม 2552 เลขที่ IT BAC 009629 และ US BAC 009629- รางวัล Green Solution Award 2012 โครงการประยุกต์ใช้ นาโนไบโอเทคโนโลยีในสวนมังคุดอินทรีย์ พ.ศ. 2555 จากสภาอุตสาหกรรมแห่งประเทศไทยและสำนักงานนวัตกรรมแห่งชาติ (องค์การมหาชน)- ตัวแทนแสดงศักยภาพเกษตรอินทรีย์ของไทย ในงาน The 8th China International SME Fair ครั้งที่ 8 กวางโจว ประเทศจีน - วิทยากรรับเชิญในงานมหกรรมการนำเสนอผลงานวิจัยแห่งชาติประจำปี 2555 (Thailand Research Expo 2012) สำนักงานคณะกรรมการวิจัยแห่งชาติ (วช.)- รางวัลชมเชย การประกวดรางวัลสุดยอด SMEs แห่งชาติ ครั้งที่ 5 (5th SMEs National Awards 2012) กลุมธุรกิจอาหารและเครื่องดื่ม จากสำนักงานสงเสริมวิสาหกิจขนาดกลางและขนาดย่อม (สสว.) กระทรวงอุตสาหกรรม เมื่อวันที่ 24 เมษายน พ.ศ. 2556  - สุดยอดผลิตภัณฑ์ OTOP ดีเด่น (Provincial Star OTOP) จังหวัดตราดประจำปี 2556 

**อ้างอิง**
  นิติภูมิ นวรัตน์, ร.ต.อ.ดร. เปิดฟ้าส่องโลก “สวนออร์แกนิคของโอฬาร วัฒนวินิน” ไทยรัฐ. ฉบับวันที่ 25 ธันวาคม 2552. หน้า 2. - โครงการเกษตรอินทรีย์สัญจร ภาคตะวันออก ครั้งที่ 3/2553. ชมรมเกษตรอินทรีย์แห่งประเทศไทย.  - กาญจนา. (2552, มิถุนายน).  ช่องทางสร้างอาชีพ ชม ชิม ช็อป อิ่มละ 60 บาท ผลไม้สวนออร์แกนิกส่งออก เมืองตราด. เส้นทางเศรษฐกิจ มติชน. 15(231), 21.- ทริป เที่ยว ไทย "อร่อยทุกไร่ ชิมไปทุกสวน ล่องน้ำตก เที่ยวทะเล ชมเมืองผลไม้", ประชาชาติธุรกิจ. 13 พฤษภาคม 2553. 33(4209), 4.- โอฬาร วัฒนวินิน.  (13 กุมภาพันธ์ 2556).  กรรมการผู้จัดการ บจก. เอเชีย แอนด์ แปซิฟิค ควอลิตี้ เทรด.  สัมภาษณ์โดย  กฤตภาส โรจนกุล.  กรุงเทพฯ.- ทศยวรวัฒน์ วัฒนวินิน.  (13 กุมภาพันธ์ 2556). ผู้ช่วยกรรมการผู้จัดการ บจก. เอเชีย แอนด์ แปซิฟิค ควอลิตี้ เทรด.  สัมภาษณ์โดย กฤตภาส โรจนกุล.  กรุงเทพฯ.- "วิสาหกิจชุมชม ผู้ผลิตและแปรรูปอินทรีย์ จ. ตราด กับการแก้ปัญหาราคาผลไม้ตกต่ำ" ประชามติ. 1 - 15 กรกฎาคม 2552. หน้า 6 - 7.- วีรยา สาระเกตุ. (2556). น้ำมังคุดอินทรีย์ ๑๐๐% เครื่องดื่มของคนรักสุขภาพ. สาส์นเมืองตราด. 3 (27), 11.- กรมวิชาการเกษตร กระทรวงเกษตรและสหกรณ์, วสันต์ บุญหนุน, "แปรรูปผลิตภัณฑ์น้ำมังคุด เพื่อเพิ่มคุณภาพและมูลค่าให้เกษตรกรไทย", ก้าวไกลกับกรมวิชาการเกษตร, มีเดียพ้อยท์ โปรดักชั่น, 2556, ดีวีดี.
หมวดหมู่:ธุรกิจการเกษตร
หมวดหมู่:เกษตรอินทรีย์